HK-klubben, Albertslund

Temamøde

4-5 dages uge og det hybride arbejde

**Sted**: Albertslund Jobcenter, Bytorvet 25, kantinen 2. sal.

**Hvornår**: **Onsdag 15. marts kl. 15:30 til 17.00**.

**Gæst**: HK-klubben, Odsherred. Fælles-TR Eva Haupt-Jørgensen

**HK-klubben byder på** kaffe og kage.

**Tilmelding** senest 10. marts til: claus.brauer@albertslund.dk

HK-klubben sætter med temamødet fokus på, hvordan vores arbejdstid i Albertslund Kommune kunne tilrettelægges og organiseres anderledes end i dag. På mødet vil vi sammen diskutere fordele og ulemper ved nuværende og fremtidig mulig arbejdstilrettelæggelse. På mødet vil vi lave en opsamling på ønsker og fremlægge denne via vores repræsentation i MED-systemet. Det er planen, at vi her i 2023 gerne opnår en forsøgsordning med en fleksibel arbejdsaftale.

Den traditionelle arbejdsuge er på 5 dage mandag til fredag på arbejdspladsen. Der kunne også arbejdes på andre måder, hvilket f.eks. er blevet aftalt i Odsherred Kommune. På mødet vil **Eva Haupt-Jørgensen** HK-klubben, Odsherred, fremlægge deres konkrete erfaringer med ny arbejdsmåde. Hun vil fortælle om deres erfaringer med 4-5 dages uge - fordele og ulemper.

**Sådan har Esbjerg og Odsherred gjort (4-5 dages uge):**

For nylig har Esbjerg Kommune meldt ud, at deres forsøg med 4-dages uge betød, at medarbejdernes arbejdsglæde er i top på Jobcenter Esbjerg. Det gjaldt både for dem der arbejder 4 og 5 dage. I Odsherred Kommune er der blevet aftalt en 4-dages uge, hvor medarbejdere fortsat kan vælge 5-dages ugen. Aftalen indebærer bl.a., at en ansat på fuldtid skal lægge 32 timer på ugens første fire dage, mens de resterende timer er op til den enkelte at placere. Dog har byrådet i Odsherred haft den præmis, at der skal være en åben telefonisk betjening fire timer om fredagen. Og som ansat skal man være til rådighed 8 fredage pr. år for borgerbetjening m.m.

**Det hybride arbejde**

Det hybride arbejde er arbejde, der både udføres på arbejdsgiverbetalt adresse og i privat bolig.

Meget arbejde kan udføres fra en hjemmearbejdsplads, hvilket blev bevist gennem corona-krisen. I Albertslund Kommune er der ikke formuleret en generel politik for det hybride arbejde. På mødet vil vi gerne lave en erfaringsopsamling, hvordan der arbejdes og efter hvilken aftaler det hybride arbejde kunne foregår.